Francisco de Borja (jesuitt)

Francico de Borja (italiensk: Francesco Borgia, født 28. oktober 1510 i nærheten av Valencia i Spania, død 30. september 1572 i Roma) var en spansk prest som ble ordensgeneral for sin orden, jesuittene. Han ble helligkåret i 1670 av pave Klemens X, med minnedag den 10. oktober.

Liv og virke

Bakgrunn
Francisco de Borja var sønn av hertugen av Gandia. Da han var 17 år inntrådte han i foffet hos hos keiser Karl V. Der traff han sin tilkommende hustru Leonor de Castro Mello y Meneses, en portugisisk adelskvinne, med hvem han fikk åtte barn.

Visekonge
I 1539 ble de Borja utnevnt til visekonge av Catalonia, en av Spanias fattigste provinser. Hustruen døde i 1546.

Som enkemann bestemte han seg for å vie sitt liv helt til Gud. Han hadde også opplevt et tilbakeslag som diplomatisk aktør. Han hadde forsøkt å arrangere ekteskap mellom prins Filip og prinsessen av Portugal, men det slo feil, og dermed ble det heller ikke noe av en ønsket forening av Spania og Portugal.

Jesuitt
Samme år, 1551, møtte han pater Ignatius av Loyola og inntrådte i Societas Jesu. Ikke før i 1551 valgte han å offentlig tilkjennegi sitt medlemskap i ordenen, ettersom han først ville forsørge sine barn og fullgjøre sine regjeringsplikter. Det var i 1551 han ble presteviet. Hans eksempel bidro til at det så inntrådte gange mange unge adelige i ordenen. Gjennom sin karriere ved det spanske hoff ble de Borja rådgiver for en rekke konger og fyrster.

Han virket også i Roma, og var med på å opprettet det som nå er det pavelige universitet Gregoriana. Etter en reise til Peru, gjorde pave Julius III det kjent at han planla å utnevne ham til kardinal. For å forpure dette, bestemte de Borja seg - i samforstand med Ignatius - å i hemmelighet reise fra Roma i all hast og komme seg til Baskerland, der han trodde han var utenfor fare fra pavens planer. Han følte seg trukket mot å bruke tid i tilbaketrukkethet og bønn.

Årene 1554 til 1561 virket de Borja som sin ordens provinsial for Spania.

Ordensgeneral
de Borja ble 2. juli 1565 valgt til ordensgeneral for jesuittordenen. Han var den tredje ordenssuperior i rekken, etter Diego Lainez som døde 19. januar 1565. De Borja spilte en fremtredende rolle for den katolske motreformasjonen, men fremfor alt engasjerte han seg for fremme av misjonene i Sør- og Mellom-Amerika. I en alder av 62 år døde pater Francisco de Borja den 1. oktober 1572 i Roma. Hens etterfølger ble Everard Mercurian.

Referanser

Litteratur
 Otto Karrer: Der heilige Franz von Borja. General der Gesellschaft Jesu, 1510–1572. Herder, Freiburg im Breisgau 1921
 Pedro de Ribadeneyra, Johann Jakob Hansen: Das Leben des heiligen Franziskus Borgias. Paderborn 1891 (ULB Münster)

 The Book of Saints: A Dictionary of Servants of God. 6th ed. London: Cassell 1994.

Eksterne lenker 
 

Helgener
Spanske jesuitter
Spanske katolske prester
Spanske politikere
Spansk adel